paragraph_text: Štitasta kičica (gorko zelje, grozničava trava, gorka trava, lat.Centaurium erythraea) je jedno ili dvogodišnja biljka iz porodice Gentianaceae. Udomaćena je u Europi, sjevernoj Africi i dijelovima zapadne Azije, a raste po brdskim i planinskim livadama i voli vapnenasto, ilovasto i toplo tlo, a naraste do 50 cm visine. Cvate ružičastim, sitnim cvjetovima, od lipnja do kolovoza ili rujna.